ലില്ലി ഹെനോക്

നാലു വ്യത്യസ്തകായിക ഇനങ്ങളിൽ നാലു ലോകറിക്കാർഡുകളും പത്ത് ജർമൻ ദേശീയചാമ്പ്യൻഷിപ്പുകളും നേടിയ ഒരു ജർമൻ കായിക താരമായിരുന്നു ലില്ലി ഹെനോക് (Lilli Henoch) (26 ഒക്ടോബർ 1899 – സെപ്തംബർ 1942) .

ആദ്യകാലജീവിതം
ജൂതമതക്കാരിയായ ഹെനോക് ജനിച്ചത് ജർമനിയിലെ കോനിസ്ബെർഗിലാണ്(ഈസ്റ്റ് പ്രഷ്യ).  ഒരു ബിസിനസുകാരനായ അവരുടെ പിതാവ് 1912 -ൽ മരിച്ചു. കുടുംബത്തോടൊപ്പം ബെർളിനിലേക്ക് പോയ ഹെനോക്കിന്റെ അമ്മ പുനർവിവാഹിതയായി.

ഹാനോക്ക് ഡിസ്കസ് (രണ്ടുതവണ), ഷോട്ട് പുട്ട്, 4 × 100 മീറ്റർ റിലേ ഇവന്റുകൾ എന്നീ ലോക റെക്കോഡുകൾ സ്വന്തമാക്കിയിട്ടുണ്ട്. നാലുതവണ ഷോട്ട്പുട്ടിലും 4 × 100 മീറ്റർ റിലേയിൽ മൂന്ന് പ്രാവശ്യവും, ഡിസ്കസ് രണ്ടുതവണയും, ലോം ജമ്പിലും ജർമ്മൻ ദേശീയ ചാമ്പ്യൻഷിപ്പുകൾ നേടിയിരുന്നു. ജൂതമതക്കാരിയായിരുന്ന ഹെനോക്കിനെയും അമ്മയേയും ഹോളോകോസ്റ്റിൽ നാടുകടത്തുകയും നാസികൾ വെടിവച്ചുകൊല്ലുകയും ചെയ്തു.

നാസി ഭരണത്തുടക്കവും കായിക ജീവിതത്തിന്റെ അന്ത്യവും
1933 -ൽ ഹിറ്റ്‌ലറും നാസികളും അധികാരം പിടിച്ചതിനെത്തുടർന്ന് അവരുടെ പുതിയ വർഗ്ഗനിയമം അനുസരിച്ച് മറ്റു ജൂതരോടൊപ്പം ഹെനോക്കിനും ബിഎസ്‌സിയിലെ അംഗത്വം നിർബന്ധിതമായി ഒഴിയേണ്ടിവന്നു. അവർ പിന്നീട് ജൂതന്മാർക്കുമാത്രമുള്ള ജ്യൂവിഷ് ജിംനാസ്റ്റിൿ ആന്റ് സ്പോർട്‌സ് ക്ലബിൽ (Jüdischer Turn-und Sportclub 1905 (Jewish Gymnastics and Sports Club 1905)) ചേർന്നു. അവിടെ അവർറ്റ് ഹാന്റ്‌ബോൾ ടീമിസ് കളിക്കുകയും പരിശീലകയായി ജോലിനോക്കുകയും ചെയ്തു. കൂടാതെ ഒരു ജൂതപ്രാഥമികവിദ്യാലയത്തിൽ ജിംനാസ്റ്റിക്സ് അധ്യാപികയായും അവർ ജോലി നോക്കി.

ജൂതവംശജയായതിനാൽ ജർമൻ സർക്കാർ ഹെനോക്കിനെ 1936 -ലെ സമ്മർ ഒളിമ്പിക്സിൽ പങ്കെടുക്കാൻ അനുവദിച്ചില്ല.

വധിക്കൽ
രണ്ടാം ലോകമഹായുദ്ധകാലത്ത് 1942 സെപ്തംബർ 5-ന് നാസികൾ ഹെനോക്കിനേയും 66 വയസ്സായ അവരുടെ അമ്മയേയും സഹോദരനേയും റിഗ ഘെറ്റോയിലേക്ക് സ്ഥലം മാറ്റി.  ആ ഘെറ്റോയിൽ നിന്നുമുള്ള ധാരാളം ആൾക്കാരുടെ കൂടെ ഹെനോക്കിനെയും അമ്മയേയും നാസി കൂട്ടക്കൊലാ‌സംഘത്തിന്റെ മൊബൈൽ യുണിറ്റ് 1942 സെപ്തംബറിൽ വെടിവച്ചുകൊന്നു. ലാറ്റ്‌വിയയിലെ റിഗയിൽ അവരെ ഒരു കൂട്ടമായി കുഴിച്ചിട്ടു.. അവരുടെ സഹോദരനെപ്പറ്റി ഒരു വിവരവും ലഭിച്ചിട്ടുമില്ല.

സ്മാരകം
1990 -ൽ ഹെനോക്കിന് അന്താരാഷ്ട്ര സ്പോർട്‌സ് ഹാൾ ഓഫ് ഫെയിമിൽ സ്ഥാനം നൽകി.

2008 -ൽ അവർ ബെർളിനിൽ താമസിച്ചിരുന്നിടത്ത് ഒരു ഫലകം സ്ഥാപിക്കുകയുണ്ടായി.

ഇതും കാണുക
List of select Jewish track and field athletes

അവലംബം

കൂടുതൽ വായനയ്ക്ക്
"Lilli Henoch. Fragmente aus dem Leben einer jüdischen Sportlerin und Turnlehrerin", Ehlert, Martin-Heinz, Sozial- und Zeitgeschichte des Sports, Volume 3, Issue 2, pages 34–48, 1989

പുറത്തേക്കുള്ള കണ്ണികൾ

"Lilli Henoch and Martha Jacob – Two Jewish Athletes in Germany Before and After 1933", by Berno Bahroa, Sport in History, Volume 30, Issue 2, pages 267–87, 2010